《夜雨》
元代·方回

树与山同黑，声喧瓦欲飞。
雷行无蚓喙，电起更萤辉。
小市收灯早，荒城击檄稀。
平生听雨意，终恐壮心违。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。